NaiveNeuron/SloPal huggingface dataset:
Jarjabek, Dušan, poslanec NR SR (2022-05-24):
Ďakujem, pani ministerka kultúry, za to, čo ste povedali, ale na čo mám ja reagovať, ak nie na to, čo je v prvom čítaní? Ja neviem, aké sú tie vaše pripomienky a ktoré z nich budú platiť a nebudú platiť a ktoré z nich parlament prijme alebo neprijme, na čom sa dohodnete alebo sa nedohodnete. Ja reagujem na to, čo je napísané v prvom čítaní. A to, čo som povedal, o tom, čo je teraz na stole, je absolútna pravda, a vy ste to tiež nespochybnili, len ste povedali, že odvtedy už pretieklo veľa vody v Dunaji a isté veci sa pohli. To je jedna vec. Poznámka k tej RTVS. No viete, my či s tou RTVS súhlasíme, alebo nesúhlasíme, my musíme chrániť RTVS aj z toho dôvodu, že veď my chránime, keď chránime RTVS, chránime duálny systém. Môžu to byť také alebo onaké problémy, ale my predsa máme chrániť duálny systém. A v tom prvom čítaní jasne, keby toto všetko prešlo, čo je v prvom čítaní, ten duálny systém je ohrozený. To viete aj vy, keďže ste už tie rokovania mali, ako hovoríte. No a zase vy hovoríte o tom, že finančné krytie máte zabezpečené. Ja... tak ak ste si ho, ak sa niečo zmenilo včera, predvčerom, pred týždňom, môže byť zabezpečené, ale naozaj to by mal niekto garantovať. Minis... minimálne minister financií by to mal garantovať, že je to zabezpečené, preto lebo jeho štátny tajomník dvakrát povedal, že to zabezpečené nie je. Ja som sa na to naozaj pýtal na výbore. Však sú tu aj živí svedkovia, ktorí tam boli. Štátny tajomník nevedel o žiadnych debatách, nevedel o žiadnych zvýšených nákladoch v prípade nového návrhu zákona o RTVS alebo teda o mediálnych službách, či ako to budeme volať. Proste toto treba garantovať. Pokiaľ vy negarantujete financie, ten zákon ide do vzduchu a nie je finančne zabezpečený. To je ten základ všetkého. Takže ako beriem to, čo ste povedali, chvalabohu, ak to tak bude, ale hovorím, reagujem na prvé čítanie. Uvidíme, čo z toho, čo ste povedali, bude pravda na záver.
Bugár, Béla, podpredseda NR SR (2011-04-01):
Ďalej v rozprave vystúpi pán poslanec Fronc.
Shahzad, Silvia, poslankyňa NR SR (2016-09-07):
Ja sa sem raz za čas premiestnim... Môžem?
Mikuš, Jozef, poslanec NR SR (2011-09-08):
Ďakujem pekne. Vážený pán predseda, vážené kolegyne, kolegovia, pani predsedníčka Výkonného výboru Fondu národného majetku, dovoľte mi, aby som vás oboznámil so spoločnou správou výborov Národnej rady Slovenskej republiky o výsledku prerokovania návrhu doplnku č. 1 k návrhu na použitie majetku Fondu národného majetku Slovenskej republiky v roku 2011 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov, ktoré máme pod tlačou 480a. Predseda Národnej rady Slovenskej republiky svojím rozhodnutím č. 477 z 19. augusta 2011 pridelil návrh na prerokovanie Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárstvo, výstavbu a dopravu, ktorý je gestorským výborom. Oba výbory vo svojich uzneseniach odporučili Národnej rade Slovenskej republiky schváliť zmenu rozsahu použitia majetku Fondu národného majetku Slovenskej republiky v roku 2011. Ako spravodajca gestorského výboru na základe stanovísk výborov navrhujem a z hľadiska stanovísk gestorský výbor odporúča Národnej rade Slovenskej republiky schváliť zmenu rozsahu použitia majetku Fondu národného majetku Slovenskej republiky v roku 2011 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov, ktorý dňa 15. decembra 2010 uznesením č. 245 schválila Národná rada Slovenskej republiky vo výške 312 069 mil. eur, o 340 851 mil. eur, na celkový objem vo výške 652 920 mil. eur. Spoločná správa výborov Národnej rady Slovenskej republiky o výsledku prerokovania návrhu na použitie Fondu národného majetku bola schválená uznesením gestorského výboru zo 6. septembra 2011 pod č. 201. Vážený pán predseda, otvorte rozpravu.
Hrnčiar, Andrej, podpredseda NR SR (2016-09-14):
Ďakujem, zaujmite svoje miesto, samozrejme, že obaja spravodajcovia majú právo využiť svoje teda práva vyplývajúce zo spravodajského postu. Otváram všeobecnú rozpravu k obidvom bodom programu. Do zlúčenej rozpravy som dostal písomné prihlášky. Za klub Sloboda a Solidarita pán poslanec Osuský, ďalej sú prihlásení pán poslanec Petrák, Žarnay, Chudík a Sopko. Nech sa páči, pán poslanec Osuský.
P. Paška, predseda NR SR: (2009-04-15):
(Hlasovanie.) 142 prítomných, 130 za, 1 proti, 10 sa zdržalo, 1 nehlasoval. Návrh sme pridelili výborom a určili lehotu na prerokovanie. Pán poslanec Rehák uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 414/2002 Z. z. o hospodárskej mobilizácii. Je to tlač 981.
Číž, Miroslav, podpredseda NR SR (2015-05-07):
Stačí váš apel, dúfam. Pevne verím, že pán kolega bude korektný.
Blaha, Ľuboš, podpredseda NR SR (2024-05-15):
Pán poslanec, prosím, reagujte na predrečníka. Nemôžte reagovať na faktické poznámky, ktoré zazneli pred vami. Ďakujem pekne.
Blanár, Juraj, podpredseda NR SR (2022-05-05):
Ďakujem, pán poslanec. Zaznela druhá interpelácia a teraz by mal vystúpiť s interpeláciou pán poslanec Ján Podmanický, ktorý sa však nenachádza v rokovacej sále, teda prepadáva mu možnosť prezentovať interpeláciu v pléne. Dávam teraz možnosť sa prihlásiť ústne do bodu interpelácie, vážené pani poslankyne, páni poslanci. Kto má tak záujem, môže urobiť. Nie je tomu tak. Uzatváram teda možnosť prihlásiť sa ústne do rozpravy, v ktorej sme už vyčerpali teda všetkých. Nikto sa neprihlásil. Preto sa pýtam členov vlády, či niektorý z nich, na ktorých bola interpelácia adresovaná, chce odpovedať na interpelácie poslancov. Konštatujem, že nie. Chcem teda ešte dať do pozornosti, vážené panie poslankyne, páni poslanci, že musia všetci tí, ktorí predniesli svoje interpelácie, rovnako ich odovzdať v zmysle § 129 ods. 1 a 2 zákona o rokovacom poriadku písomne predsedovi Národnej rady Slovenskej republiky. A tieto interpelácie potom budú zaslané jednotlivým ministrom, ktorí vám do 30 dní pošlú písomnú odpoveď. Vyhlasujem tento bod programu za uzavretý. Ďakujem prítomným pánom ministrom, pani ministerkám. Pristúpime k ďalšiemu bodu rokovania prebiehajúcej schôdze Národnej rady Slovenskej republiky, ktorým je pokračovanie v popoludňajšom rokovaní siedmeho dňa 65. schôdze Národnej rady Slovenskej republiky v prerušenej rozprave v prvom čítaní o návrhu poslancov Pellegriniho, Sakovej, Rašiho, Tomáša a Šutaj Eštoka, na vydanie zákona, ktorým sa mení a dopĺňa zákon č. 296/2020 Z. z. o 13. dôchodku, tlač 993. Poprosím pána poslanca Erika Tomáša, aby zaujal miesto pre navrhovateľa. Rád by som rovnako požiadal o prítomnosť pána poslanca Richtera, ktorý je spravodajcom k tomuto bodu. Mám informáciu, že za chvíľočku príde. Tak vyhlasujem krátku prestávku, pokým a... Pán spravodajca je už prítomný, takže môžeme pokračovať v rokovaní. Posledným v poradí z ústne prihlásených rečníkov do rozpravy je pán poslanec Radovan Kazda, ktorému odovzdávam týmto slovo. Nech sa páči. (Pokračovanie rokovania o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení neskorších predpisov , tlač 993.)
Laurenčík, Milan, podpredseda NR SR (2022-03-23):
Pán poslanec, dúfam, že v tých, v tej spleti tých slov nebolo niečo vulgárne, lebo som všetko nezachytil. (Reakcia z pléna.) Všetko bolo slušné, dobre, ďakujem. Na váš, na faktické poznámky bude reagovať pán poslanec Tomáš Valášek.
Dostál, Ondrej, poslanec NR SR (2022-12-07):
My sa tu v tom kalendári stále tak pohybujeme zo stredy na štvrtok a naopak, a ja sa tiež chcem pristaviť pri tom, čo povedal pán poslanec Lipšic a čo si všimol, či pán špeciálny prokurátor Lipšic, a čo si všimol aj pán poslanec Susko, teda pri tom tvrdení, že všetci v tejto sále vieme, že tie konania nie sú účelové. Ja myslím si, že je to úplne pravdivé tvrdenie, áno, všetci v tejto sále a v zásade aj mimo tejto sály vieme, že tie konania, ktoré sa týkajú korupčných aktivít predchádzajúcej garnitúry, účelové nie sú, že sú vecne opodstatnené, len niektorí sa musia tváriť, že sú účelové, lebo sa to priamo týka ich alebo prípadne sa to týka ich šéfov a kolegov. Tak v takej situácii hoci vedia, že nie sú účelové, hoci vedia, že sú opodstatnené, hoci vedia, že sa také veci diali, tak sa tvária, že tie konania sú účelové. Hoci nie sú. A teda k tej, k tomu § 363. Však aj včera sme tu o tom hovorili, hovorili sme o tom aj v minulosti. Opäť zacitujem z dôvodovej správy k návrhu nového Trestného zákona, z tej časti, ktorá odôvodňovala to, že sa § 363 má dostať do Trestného poriadku. Zámer návrhu spočíva v tom, že treba umožniť vo veciach, v ktorých súd ešte nekonal a vec bola v prípravnom konaní prokurátorom postúpená inému orgánu alebo ktorým bolo zastavené alebo podmienečne zastavené trestné stíhanie, alebo ktoré v tomto rozsahu spočíva na chybnom procesnom konaní, aby nezákonnosť napravil generálny prokurátor. Teda nie, aby mohol zastavovať kauzy vysokých politikov.
P. Paška, predseda NR SR: (2006-08-02):
Za poslanecký klub Slovenskej národnej strany pán Rafael Rafaj.
Jurinová, Erika, podpredsedníčka NR SR (2015-06-26):
Na vaše vystúpenie dve faktické poznámky. Uzatváram možnosť prihlásiť sa. Nech sa páči, pán poslanec Hlina.
Hort, Milan, podpredseda NR SR (2011-10-19):
Ja to pre istotu kontrolujem, aby ste potom nemuseli niektoré veci opakovať. Nech sa páči, pokračujte.
Laššáková, Jana, podpredsedníčka NR SR (2015-11-12):
Prezentujme sa a hlasujeme o postúpení zákona do tretieho čítania. (Hlasovanie.) Prítomných 125 poslancov, za návrh bolo 87, zdržalo sa 37 poslancov, 1 poslanec nehlasoval. Sme v treťom čítaní . Otváram rozpravu v rámci tretieho čítania. Pýtam sa, či sa hlási niekto do rozpravy. Nie je tomu tak. Vyhlasujem rozpravu za skončenú. A teraz pristúpime k hlasovaniu o návrhu zákona ako o celku. Nech sa páči, pani spravodajkyňa.
Paška, Pavol, predseda NR SR (2013-02-07):
Pán poslanec Číž.
Suja, Miroslav, poslanec NR SR (2023-01-26):
Ďakujem kolegom za faktické poznámky. Vážení kolegovia, nejde tu len o platy, lebo to nie je až taká položka, aj keď je to v miliónoch. Ale ide tu o to, že tie mesiace, koľko táto amatérska vláda, ktorá tu nemá čo robiť, v poverení napácha škody. A tie už hovoríme v stovkách, možno v miliardách. Ide tu o to. To znamená, že tieto škody budú splácať nie my, naše deti a naše vnúčence. Ak sa im to vôbec podarí. O to tu ide. Čím dlhšie tú títo neschopáci budú. Čím dlhšie ich bude kryť prezidentka Progresívneho Slovenska Zuzana Čaputová, nie je prezidentka Slovákov, tým väčšie škody pre Slovensko nastanú. Ale asi o to ide. Zraziť Slovensko na kolená, aby sme boli čo najmenej sebestační, aby sme nemohli si nejako vystrkovať rožky a úplne závislí na nejakých nevolených funkcionárov alebo panákov z Európskej únie.
Vážny, Ľubomír, poslanec NR SR (2024-06-11):
Ďakujem. Vážený pán predsedajúci, vážené kolegyne, kolegovia, predkladám spoločnú správu výborov Národnej rady Slovenskej republiky o výsledku prerokovania zákona z 24. apríla 2024 o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov, vrátenom prezidentkou Slovenskej republiky na opätovné prerokovanie Národnou radou Slovenskej republiky, ktorú máte ako tlač 301. Prezidentka Slovenskej republiky v zmysle čl. 102 ods. 1 písm. o) Ústavy Slovenskej republiky vrátila uvedený zákon na opätovné prerokovanie Národnou radou Slovenskej republiky. Prezidentka vo svojom rozhodnutí zo 7. mája 2024 uviedla dôvody na vrátenie zákona. Prezidentka Slovenskej republiky neuvádza pripomienky s navrhovaným konkrétnym znením, ale navrhuje, aby Národná rada Slovenskej republiky po opätovnom prerokovaní zákon neprijala ako celok. Predseda Národnej rady Slovenskej republiky rozhodnutím č. 305 z 20. mája 2024 pridelil predmetný vrátený zákon na prerokovanie ústavnoprávnemu výboru a výboru pre hospodárske záležitosti, ktorý zároveň určil aj ako gestorský výbor. Lehotu na prerokovanie vráteného zákona vo výboroch vrátane v gestorskom výbore určil do začiatku rokovania schôdze národnej, národnej republiky (Národnej rady Slovenskej republiky, pozn. red.) o tomto návrhu. Uvedené výbory prerokovali predmetný vrátený návrh zákona a zaujali tieto stanoviská: Ústavnoprávny výbor prerokoval vrátený návrh dňa 7. júna 2024 a uznesením č. 108 odporučil Národnej rade Slovenskej republiky po opätovnom prerokovaní zákon vrátený prezidentkou Slovenskej republiky schváliť. Výbor pre hospodárske záležitosti prerokoval vrátený zákon dňa 11. júna 2024 a uznesením č. 73 odporučil Národnej rade Slovenskej republiky po opätovnom prerokovaní zákon vrátený prezidentkou Slovenskej republiky schváliť s jedným pozmeňujúcim návrhom týkajúci sa, týkajúcim sa účinnosti. Gestorský výbor odporučil Národnej rade po opätovnom prerokovaní predmetného vráteného zákona, ktorý máte ako tlač 301, schváliť v znení pozmeňujúceho návrhu uvedeného v tejto spoločnej správe. Spoločná správa výborov o výsledku prerokovania uvedeného zákona bola schválená uznesením výboru pre hospodárske záležitosti ako gestorského výboru uznesením č. 74 z 11. júna 2024. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predseda, skončil som. Otvorte, prosím, rozpravu.
Sabo, Michal, poslanec NR SR (2024-04-24):
Lucia, vďaka za to, že si spomenula organizácie, ktoré budú po novom, teda majú byť označkované za to, že čerpajú financie napríklad z nórskych fondov a poskytujú napríklad na tvojom príhovore starostlivosť o ženy, ktoré čelia násiliu. A tieto organizácie to robia preto, že sa o ne štát dlhodobo a systémovo nevie postarať. Pretože táto krajina sa nevie postarať o tých a o tie, ktorí a ktoré tú pomoc najviac potrebujú. Ja osobne som do tohto parlamentu prišiel tiež z organizácie, z environmentálnej, ktorá tiež čerpá spomínané nórske fondy, a čerpá ich preto, aby mohla vzdelávať o ochrane životného prostredia, o cirkulárnej ekonomike, o dosahoch klimatickej zmeny na spoločnosť, na krajinu, na prírodu, na komunity, na verejné zdravie, čo je tiež kategória, v ktorej štát dlhodobo zlyháva, a vďaka, resp. kvôli tomuto návrhu zákona bude aj moja domovská organizácia stigmatizovaná za to, že vzdeláva a zvyšuje povedomie o environmentálnych problémoch terajších žijúcich aj budúcich generácií, za to, čo štát nie je schopný obsiahnuť, za to bude mať táto a mnohé ďalšie organizácie „šarlátové písmeno“. A je iba úsmevné, keď koaličný poslanec v tomto pléne v tomto kontexte si dovolí vysloviť výzvu „nepaušalizujme“. Naozaj, pán Ľupták? Naozaj?
Ďuriš Nicholsonová, Lucia, podpredsedníčka NR SR (2016-10-25):
Pán poslanec Blanár, nech sa páči.
Laššáková, Jana, podpredsedníčka NR SR (2013-03-13):
Na vystúpenie pána poslanca nie sú faktické poznámky. Nech sa páči, pán poslanec Zajac, máte slovo.
Glváč, Martin, podpredseda NR SR (2016-12-06):
Reakcia nie je. Ukončujem, ukončujem možnosť, ukončujem, vyhlasujem rozpravu za skončenú. Chce k rozprave zaujať stanovisko pani ministerka Žitňanská? Nie je tomu tak. Chce sa vyjadriť pán spravodajca Nemky? Nie je tomu tak. Druhý pán navrhovateľ, nech sa páči, pán Viskupič.
Valocký, Jozef, poslanec NR SR (2022-05-03):
Ďakujem pekne, pán predsedajúci. Pán predseda Pellegrini, skutočne si vystihol tvojím, tvojou, tvojou rečou za pultom si absolútne vystihol, vystihol, ako vlastne táto koalícia vládne a čo robí. Neviem už, ako sa dá, ako sa dá a komu vlastne treba vysvetľovať, už asi len občanom lebo, lebo už koalícii vysvetľujeme niekoľko dní, že teda, že teda nikto, že poslanec Fico predsa bude riadne stíhaný, bude riadne vyšetrovaný, bude potom buď odsúdený alebo neodsúdený. Ale ja už neviem, ako povedať, že idú zavrieť opozičného politika pred tým, ako sa dokáže alebo nedokáže jeho vina. Ja tomu, ja tomuto absolútne nerozumiem, no. Pekne si spomenul, pán poslanec Pellegrini, že Slovensko nie je štandardným a demokratickým štátom. Veď predsa táto koalícia, keď nastupovala pred voľbami pred dvomi alebo niečo, pred dvomi rokmi, tak hovorila úplne niečo iné, ako tu bude super, aké budeme Švajčiarsko, aké budeme Rakúsko. No však choďte sa pozrieť do ulíc, choďte sa pozrieť do ulíc a do obchodov a potom zistíte, páni poslanci z koalície, ako vládnete a čo si o vás ľudia myslia. Ďakujem pekne.
Grendel, Gábor, podpredseda NR SR (2021-06-18):
Ďakujeme, pán poslanec. V rozprave teraz vystúpi pani poslankyňa Lucia Ďuriš Nicholsonová.
Šimečka, Michal,  podpredseda NR SR (2024-06-27):
Ďakujem veľmi pekne. Ďalšia otázka, otázka č. 4 je adresovaná ministrovi školstva, výskumu, vývoja a mládeže pánovi Tomášovi Druckerovi, ktorého dnes zastupuje minister práce Erik Tomáš a je to otázka od poslankyne Kosovej, ktorá znie nasledovne: „Pán minister, v základnej škole Rakúsy sa má overovať projekt pilotnej rómskej národnostnej školy, ktorá podľa ministerstva školstva má ambíciu prispieť aj k boju proti segregácii. Je ministerstvo školstva presvedčené, že tento krok bude Európska komisia považovať za vyriešenie problému segregovaného vzdelávania rómskych detí v čisto rómskych triedach alebo čisto rómskych školách? Je ministerstvo školstva presvedčené, že tento krok je v úplnom súlade so smernicou Rady 2000/43/ES z 29. júna 2000, ktorou sa zavádza zásada rovnakého zaobchádzania s osobami bez ohľadu na rasový alebo etnický pôvod?“ Pán minister, nech sa páči.
Zmajkovičová, Renáta, podpredsedníčka NR SR (2013-10-23):
Pán poslanec Kaník, reagujte v rozprave. Poprosím...
Pellegrini, Peter, predseda NR SR (2024-01-25):
(Zaznievanie gongu.) Vážené panie poslankyne, vážení páni poslanci, po porade poslaneckých klubov budeme pokračovať v rokovaní. Pani poslankyňa Kolíková, v mene poslaneckého klubu? Nech sa páči. Máte procedurálny alebo informáciu o porade klubu, lebo podľa toho nastavíme čas. Informácia o zá... stanovisko strany. Dobre, nech sa páči. Tak pani poslankyňa Kolíková ako prvá.
Sulík, Richard, predseda NR SR (2011-07-06):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Nikto. Uzatváram možnosť sa prihlásiť do rozpravy. A slovo má pán poslanec Zajac.
Jurinová, Erika, podpredsedníčka NR SR (2014-09-24):
Ďakujem pekne, vyhlasujem rozpravu, prerušujem rokovanie o tomto bode programu a nasleduje hlasovanie. Zatiaľ do hlasovania 10-minútovú prestávku. (Desaťminútová prestávka.) (Po prestávke.)
Horváth, Zoltán, poslanec NR SR (2011-12-01):
... odsek 1 zákona Národnej rady Slovenskej republiky o rokovacom poriadku Národnej rady a citovaným návrhom predsedu Národnej rady Slovenskej republiky odporúčam Národnej rade prideliť návrh zákona v druhom čítaní na prerokovanie ústavnoprávnemu výboru a výboru pre sociálne veci, za gestorský výbor navrhujem výbor pre sociálne veci, pričom odporúčam, aby výbory, ako i gestorský, prerokovali ihneď. Pán predseda, skončil som, prosím, otvorte rozpravu.
P. Paška, predseda NR SR: (2008-11-05):
(Hlasovanie.) 136 prítomných, 111 za, 17 proti, 8 sa zdržalo. Konštatujem, že sme schválili vládny návrh zákona o organizovaní verejných telovýchovných podujatí, športových podujatí a turistických podujatí. Ešte vás poprosím, kolegyne, kolegovia, o chvíľočku pozornosti. Pani poslankyňa Nachtmannová bude uvádzať v druhom čítaní hlasovanie o vládnom návrhu zákona, ktorým sa menia niektoré zákony v pôsobnosti Ministerstva školstva Slovenskej republiky v súvislosti so zavedením meny euro v Slovenskej republike . Je to tlač 737.
Lehotský, Tomáš, poslanec NR SR (2022-12-08):
Ďakujem veľmi pekne. Utekal som veľmi rýchlo, tak nepočul som úplne všetko, čo si, Marek, povedal. To, čo ma zaujalo, bolo tá časť, kde si hovoril teda, že by sme to mali nechať na obciach. Ja si nemyslím, že by sme to mali nechať na obciach, pretože keď sme to nechali na obciach, tak to dopadlo tak, ako to dopadlo. Čiže je úplne normálne, veď sedíme tu už dva a pol roka a riešime zákony, ktoré nenechávame len na obciach, ale ktorými meníme priamo my veci a toto je zrejme jedna z oblastí, kde, kde je dobré si povedať tú stratégiu takto zhora celonárodne a potom ju uplatňovať. K tej ešte ďalšej veci ohľadom tých spisovateľov, kde sa to zastaví, kde sa to nezastaví, asi povie potom najlepšie Tomáš Valášek, sme sa o tom rozprávali. Jedná sa o zákaz pre tých kór predstaviteľov režimu jedného či druhého, ktorí sú jednoznačne identifikovateľní, určite nejde proste o osobnosti možno kultúrneho života, ktorí nepatria medzi proste ten kór predstaviteľov režimu, ktoré boli zločinecké hej. Ja napríklad bývam na ulici Ľudvíka Slobodu v Poprade, takže tej sa to tiež týkať nebude. Ďakujem.
Blaha, Ľuboš, podpredseda NR SR (2024-01-24):
Na faktické poznámky bude reagovať pani poslankyňa Tamara Stohlová.
M. Číž, podpredseda NR SR: (2007-11-27):
Ďalším bodom programu je druhé čítanie o vládnom návrhu zákona o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov . Tento vládny návrh zákona ste dostali pred prvým čítaním ako tlač 442 a spoločná správa výborov má číslo 442a. Pán minister, nech sa páči, odôvodnite vládny návrh zákona.
Vaľová, Jana, poslankyňa NR SR (2024-06-14):
Ďakujem veľmi pekne. Myslím si, že myšlienka je dobrá, ale návrh nie je celkom spravodlivo urobený. A poviem prečo a také nejaké dva dôvody. Prvý dôvod je to, že my poznáme aj súkromné domovy sociálnych služieb a hospicov a hlavne v hospicoch sú problémy, lebo tí pacienti alebo tí seniori sa tam nedostávajú. Možno by bolo dobré sa zamyslieť, ako to urobiť, už keď robíme takýto návrh, pretože práve aj tie súkromné zariadenia prečo by mali byť vyňaté, keď im služby prepláca štát? Veď predsa ony dostávajú zo štátu, dostávajú z vyšších územných celkov a podobne. Čiže prečo by mali byť z toho vyňaté, prečo by ich služby nemali byť kontrolované a podobne. Takže môj názor je, že ten zákon treba dopracovať a treba si premyslieť, akým spôsobom do toho zahrnúť všetky zariadenia, pretože potom je to nespravodlivé. Škoda, že odišla pani kolegyňa Turčanová, lebo sme spolu v Prešovskom samosprávnom kraji, ktorý takisto podľa mňa nezverejňuje, a takisto si myslím, že teraz máte tam aj župana pána Viskupiča za PS a ten tiež nezverejňuje. Viete čo, možno by bolo na debatu si sadnúť s tými župami, lebo väčšinou tie župy, mestá majú pomenej tých sociálnych zariadení, ale tie župy majú viac, a spýtať sa ich, prečo to nerobia, lebo my na to nepotrebujeme zákon. Veď predsa župa je samospráva, župa si to môže kedykoľvek urobiť, takúto transparentnosť, a keď máte aj vy svojho župana aj tuná v KDH a tak ďalej, tak ja si myslím, že ani ten zákon nie je potrebný, ale už keď takýto zákon, treba sa spýtať, prečo to nerobia, aký je dôvod, či finančný, alebo... neviem, a potom to rozšíriť aj na súkromné sociálne zariadenia, pretože všetky na služby berú zo zdravotných poisťovní, pretože musia ošetrovať klientov, berú zo štátu, berú z ministerstva a podobne. Prečo sú výnimkou? Prečo sú výnimkou? A tí ľudia tam takisto čakajú, nemôžu sa tam dostať, majú problém. Myslíte si, že tam nie je klientelizmus alebo že tam netreba? Súkromné zariadenia sú z toho vyňaté. Čiže ja by som to, myslím si, že treba to doplniť a potom to bude dobrý návrh. Ďakujem pekne.
Bugár, Béla, podpredseda NR SR (2011-09-07):
Pán poslanec, ak môžem niečo povedať, pripomeniem vám, že medzitým som dostal uznesenie vlády č. 833 z 1. decembra 2010, kde vláda poveruje za ministra vnútra ako alternátorov ministerku spravodlivosti, ministra obrany a tak ďalej. Takže existuje. Ďakujem pekne. Vyhlasujem rozpravu o tomto bode programu za skončenú. Pán minister, chcete zaujať stanovisko? (Reakcia navrhovateľa.) Nech sa páči.
Kresák, Peter, poslanec NR SR (2017-09-06):
Ďakujem pekne, pán predsedajúci. Vážené dámy a páni, v rozprave k uvedenému návrhu zákona nevystúpil nikto, a preto pristúpime k hlasovaniu o pozmeňujúcich a doplňujúcich návrhoch zo spoločnej správy. Budeme, mali by sme hlasovať teda spoločne o bodoch 1 až 19 s odporúčaním gestorského výboru tieto body schváliť.
Krajniak, Milan, poslanec NR SR (2016-10-26):
Ďakujem. Pán kolega Hrnko, tie správy hovoria o legálnom odpočúvaní a o zákone, ktorý má zabrániť tomu, aby bolo odpočúvanie zneužívané proti občanom Slovenskej republiky. Svojím, zase neviete obsedieť, ste nadržaný ako pubertiak, veď vydržte, kým dohovorím. Ja som chcel upozorniť na to, že v skutočnosti oveľa väčším problémom ako legálne odpočúvanie je nelegálne odpočúvanie, ktoré podľa mňa na Slovensku tvorí možno viac ako 90 % monitorovanie komunikácie. To znamená, to je fajn, že máme túto správu a je dobré, že ju máme, ona sa dá skontrolovať, či tie veci sa udiali tak, ako mali a v súlade so zákonom. Len upozorňujem na to, že ďaleko väčší problém je dnes v súkromnom sektore, mimo tie orgány štátu, ktoré to majú robiť, a skôr ľudí, ktorí možno vedia nelegálne zasiahnuť do práce týchto orgánov. Nie priamo u tých policajtov, ktorí to dnes robia. Druhá vec, ktorú som chcel povedať pánovi poslancovi Hrnkovi, je, že rozdiel medzi Gorilou a údajnou komunikáciou pána Grendela je v tom, že je zrejmé a Ústavným súdom potvrdené, že odpočúvanie, na základe ktorého prebehol alebo vznikol spis Gorila, bolo vykonané Slovenskou informačnou službou na základe súdneho poverenia, iba Ústavný súd rozhodol, že sa to nesmie použiť v trestnom konaní. To je ten rozdiel. Neviem o žiadnom súdnom príkaze a žiadnej spisovej značke, ktorú by ktorýkoľvek štátny orgán pridelil v súvislosti s nelegálnym monitorovaním a pozmeňovaním komunikácie pána Grendela. A to, o čom som vás chcel informovať, pán poslanec Hrnko, je to, že komunikácia sa dá aj pozmeňovať, aj nelegálna, aj legálna sa dá poz... (Prerušenie vystúpenia časomerom.)
Glváč, Martin, podpredseda NR SR (2018-10-18):
S reakciou pán poslanec Baláž.
Glváč, Martin, podpredseda NR SR (2016-12-06):
Ďakujem. Vzhľadom na to, že sme zlúčili rozpravu, prosím, aby ste zaujali teraz miesto navrhovateľa, pán poslanec, asi. A teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Rastislavovi Schlosárovi. Nech sa páči.
V. Veteška, podpredseda NR SR: (2005-06-29):
M. Murgaš, poslanec: Ďakujem. Chcem nadviazať na pána poslanca Soboňu. Skutočne tá reforma, ktorá sa tu odohráva, je nekompatibilná k zdravotníckym systémom v štátoch Európskej únie. To všetci veľmi dobre vieme. Pán minister nám neustále sľubuje, že pacienti – poistenci už nebudú platiť za zdravotnícke služby viacej. Sľubuje nám to od počiatku reformy. Priatelia, ale situácia je zásadne iná. Pred Zajacovou reformou rástli spotrebiteľské ceny celkovo vyšším tempom ako ceny za zdravotnícke služby. Po Zajacovej reforme, držím sa čísiel, začali ceny v zdravotníctve rásť oveľa rýchlejším tempom ako celkové spotrebiteľské ceny. Po Zajacovej reforme sa navyše prudko začali zvyšovať výdavky domácností. Čiže pán minister nehovorí pravdu, keď nás tu zavádza, že po reforme bude pacient – občan platiť menej prostriedkov. Na Slovensku je také porekadlo: Kto klame, ten aj kradne. Ďakujem.
V. Veteška, podpredseda NR SR: (2005-03-16):
D. Podracká, poslankyňa: Pán poslanec Mikloško, ja viem na čo narážate, obávate sa, že sa týmto aktom otvoria Benešove dekréty, budeme vracať majetok Pálfyovcom a budeme vracať zámok Betliar a rôzne...
Přidal, Alojz, poslanec NR SR (2015-07-02):
Pán kolega Hlina, ja by som vám chcel dať za pravdu v tej časti, čo sa týka rozsahu novely zákona, ktorá bola, myslím, ale 9-stranová. My sme mali hospodársky výbor a tam pán kolega Maroš Kondrót prišiel s 30-stranovým pozmeňovákom s tým, že keď ho uvádzal, povedal že je to dohodnuté aj s Úradom pre verejné obstarávanie. Bola tam predsedníčka úradu a ona povedala, že s tým nesúhlasí. Takže potom poslanci SMER-u to teda pretlačili do spoločnej správy, ale museli sme na gestorskom opäť otvoriť ako druhé čítanie, zase tam bola nejaká zmena. A to ani otázka nie je na vás ako skôr na pána ministra, ale určite aj vás zaujíma teda, že či pani Zita Táborská už je stotožnená s tou konečnou, s tým konečným znením tejto novely. A naozaj ako prísť na výbor s tridsaťstranovým pozmeňovákom, veď to nikto nemá šancu ani len prečítať. A keď sme hovorili, že aby to vrátili, alebo aby počkali s tým, už je to v poriadku. A ukázalo sa na gestorskom výbore, že opäť sa tam musela robiť nejaká zmena. No toto nesvedčí o kvalitnej legislatívnej práci ministerstva.
Krištúfková, Petra, poslankyňa NR SR (2019-04-02):
Ďakujem za slovo. Verím, že ste si všimli, že tu stojím s naším návrhom na zavedenie príspevku na začiatku školského roka už opakovane. Presne je to naše tretie podanie tohto návrhu zákona. Dôvody, pre ktoré je nutné podporiť rodiny v tomto období, sú jasné. Náklady sú vysoké a nárazové, nehovoriac o viacdetných rodinách. Toto obdobie naozaj spôsobuje obrovské finančné problémy, pretože rodič je nútený zaplatiť všetky tieto výdavky a preto my navrhujeme zaviesť príspevok na začiatku školského roka vo výške 50 eur na každé dieťa navštevujúce základnú a strednú školu. Tento návrh predkladám už od roku 2016 a dva roky na to pán Fico na sneme strany SMER teraz v decembri 2018 oznámil, že prídu s takýmto návrhom. Lenže je marec, apríl a nič. Na čo čakáte? Na obdobie tesne pred voľbami? Ale v poriadku, príďte s tým návrhom, aj keď je to len hlúpe vykrádanie našich návrhov a hlavne, mali ste dostatok času pomáhať rodinám. Ale mám ešte jednu obrovskú výhradu. Náš nápad je podporiť, váš nápad je podporiť len dieťa v prvom ročníku základnej školy a toto je už naozaj výsmech rodín. Takže vy chcete dať len raz za život do rodiny na dieťa príspevok na začiatku školského roka? A toto chcete nazvať podporou rodín? Lebo dieťa je len jedenkrát v prvom ročníku, alebo sa mýlim? Pritom tento príspevok je bežným štandardom napríklad v Rakúsku a je tam vo výške 100 euro. Na Slovensku sa v médiách každoročne vyčísľujú náklady spojené s nástupom detí do škôl a touto témou sú zaplavené všetky médiá a jediný, kto to absolútne ignoruje, je ministerstvo na čele s pánom Richterom. Jednoducho vláda za celé tie roky nedokázala vytvoriť ucelenú koncepciu podpory rodiny. Chcela by som ešte ale podotknúť nutnosť zaviesť tento príspevok aj z dôvodu veľmi nízkeho prídavku na dieťa, ktorý je na Slovensku vo výške 24 eur a 34 centov. Naschvál som podotkla aj tie centy, aby bolo jasné, že tento príspevok sa roky nezvyšoval, ale iba valorizoval. A preto tu opäť stojím a navrhujem podporovať každé dieťa všetkých ročníkov základných a stredných škôl. Takto má podľa nás vyzerať podpora rodiny. Ak náš návrh neprejde, čo ste nám už ix-krát ukázali, tak ho teda podajte vy a my vám ho určite podporíme. My totižto podporujeme každý návrh, ktorý pomôže rodinám a je nám úplne jedno, kto ho podáva. Ale napriek všetkému by som vás rada požiadala o podporu rodín s deťmi a tým pádom podporu tohto návrhu. Ďakujem za pozornosť.
Hus, Igor, poslanec NR SR (2022-04-28):
Vážený pán predseda, v rozprave vystúpilo osem poslancov. Dajte, prosím, hlasovať o tom, že Národná rada Slovenskej republiky po prerokovaní uvedeného návrhu podľa čl. 88 Ústavy Slovenskej republiky vyslovuje nedôveru členovi vlády Slovenskej republiky Romanovi Mikulcovi, poverenému riadením ministerstva vnútra Slovenskej republiky.
Dostál, Ondrej, poslanec NR SR (2019-12-03):
Vážené kolegyne, kolegovia, dovoľte, aby som stručne uviedol návrh novely zákona o platových pomeroch niektorých ústavných činiteľov. Ide veľmi stručnú novelu, ktorou sa dopĺňa ustanovenie o vyplácaní v priebehu ďalších dvoch alebo troch mesiacov platu poslanca po zániku mandátu poslanca. V závislosti od dĺžky výkonu funkcie majú poslanci po skončení výkonu mandátu nárok ešte na dva alebo tri mesačné platy, ak vykonávali mandát dlhšie ako päť mesiacov. V tomto prípade sa nepostupuje takýmto spôsobom, v prípade, ak, ak poslanec je znovuzvolený za poslanca Národnej rady alebo nastúpi do inej verejnej funkcie, kde teda naďalej poberá plat z verejných zdrojov. My navrhujeme doplniť, aby sa tie dve alebo tri mes..., dva alebo tri mesačné platy nevyplácali ani v situácii, keď poslancovi zanikne mandát z dôvodu, že bol právoplatne odsúdený za úmyselný trestný čin alebo bol právoplatne odsúdený za nedbanlivostný trestný čin, alebo bol odsúdený nepodmienečne, teda mu nebol podmienečne odložený výkon trestu odňatia slobody. Domnievame sa, že ani v takomto prípade by nemal mať poslanec nárok na tie ďalšie dva alebo tri platy, alebo, alebo teda odstupné, ale teda je to kvalifikované ako platy. A dovolím si vás požiadať o podporu tohto návrhu. Ďakujem.
Hrnčiar, Andrej, podpredseda NR SR (2018-09-13):
Dve faktické poznámky, nech sa páči, pán poslanec Tomáš.
Sulík, Richard, predseda NR SR (2010-12-01):
Ďakujem pekne. Tak na rade je ďalší, posledný prihlásený do rozpravy. Pán poslanec Ondruš, nech sa páči.
Pellegrini, Peter, predseda NR SR (2015-09-16):
Ďakujem pekne. Prezentujme sa a hlasujme o návrhu uznesenia, tak ako ho predložila pani poslankyňa. (Hlasovanie.) Prítomných 139 poslancov, za hlasovalo 131 poslancov, zdržalo sa 8 poslancov. Konštatujem, že toto sme schválili.
Pado, Martin, poslanec NR SR (2012-02-29):
Ďakujem pekne za slovo, pán predseda. Pán poslanec Paška. Nie je to tak dávno, čo ste boli predsedom parlamentu a máme v živej pamäti vaše dodržiavanie pravidiel legislatívneho procesu a pokusu o sfalšovanie čistopisu zákona schváleného Národnom radou. Pán Paška, prosím vás pekne, vy nepoúčajte o tom, ako treba dodržiavať čistotu legislatívneho procesu. Ďakujem pekne. (Potlesk.)
M. Číž, podpredseda NR SR: (2008-11-27):
S faktickými poznámkami – pán poslanec Fronc, pani poslankyňa Jarmila Tkáčová, pani poslankyňa Oľga Nachtmannová. Je to všetko, uzatváram možnosť prihlásiť sa s faktickou poznámkou. Slovo má pani poslankyňa Rosová. Pán poslanec Fronc, pardon.
Sulík, Richard, predseda NR SR (2010-07-09):
Panie poslankyne, páni poslanci, poprosím, aby ste zaujali vaše miesta, pokračujeme v schôdzi. Prezident Slovenskej republiky vymenoval predsedníčku a členov vlády Slovenskej republiky. Za členov vlády boli vymenovaní aj niektorí poslanci Národnej rady. Vládou Slovenskej republiky boli niektorí poslanci vymenovaní za štátnych tajomníkov, ich mandát poslanca sa počas výkonu funkcie členov vlády a štátnych tajomníkov neuplatňuje. Na základe uvedeného na neuplatňované mandáty poslancov som vyhlásil nastúpenie náhradníkov. Pristúpime ku informácii Mandátového a imunitného výboru Národnej rady Slovenskej republiky o nastúpení náhradníkov na neuplatňované mandáty poslancov Národnej rady Slovenskej republiky . Prosím predsedu mandátového a imunitného výboru pána Gála, aby Národnej rade uvedenú informáciu podal. Nech sa páči.
Kollár, Boris, predseda NR SR (2023-05-18):
Prosím, prezentujme sa a hlasujeme. (Hlasovanie.) Prítomných 141, 101 za, 38 sa zdržalo a 2 nehlasovali. Uvedený návrh sme schválili.
Štefanec, Ivan, poslanec NR SR (2011-06-02):
Prednášam teda pozmeňovací návrh v tomto znení, dámy a páni. V čl. V bod 8 § 58 b) odsek 7 znie: „Predseda Národnej rady bezodkladne postúpi uznesenie Národnej rady obsahujúce znenie žaloby vláde. Vláda je uznesením Národnej rady a znením žaloby viazaná. Vláda predloží žalobu bezodkladne Súdnemu dvoru Európskej únie.“ Odôvodnenie: Navrhuje sa nové znenie § 58b) ods. 7 vzhľadom na potrebu úpravy konania Národnej rady a vlády pri schválení žaloby a jej podania na Súdny dvor Európskej únie. Pán predseda, ďakujem pekne.
M. Číž, podpredseda NR SR: (2007-12-05):
(Hlasovanie.) Prítomných 140 poslancov, za 110, zdržalo sa 30. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní. Teraz, vážené kolegyne, kolegovia, nasleduje hlasovanie v druhom čítaní o vládnom návrhu zákona o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tak ako to je uvedené v tlači 398. Spoločným spravodajcom je člen zahraničného výboru pán poslanec Juraj Horváth. Má slovo.
Ľ. Martinák, poslanec: (2007-03-22):
Prvý bod je otázka životného prostredia. Pani poslankyňa vyslovila určité pochybnosti, či bude mať novelizovaný banský zákon skutočne pozitívny dosah na životné prostredie. Ako lesník som presvedčený, že práve tým, že vo výborových komisiách na uvoľnené dobývacie priestory budú zo zákona aj pracovníci odborov ochrany životného prostredia, som presvedčený, že tento zákon skutočne bude mať pozitívny vplyv na celé naše životné prostredie. Veď komu viac by sme mali dôverovať, ak nie odborným pracovníkom životného prostredia. V druhom bode sa chcem zmieniť o otázke financií, a to zvýšenia verejných financií a zvýšenia financovania obcí. Je diskutabilné, či je to veľa, alebo málo. Ale faktom zostáva jedna vec, že v § 32 ods. 1 úhrada za dobývací priestor sa zvýši pre organizácie, ktoré majú určený dobývací priestor z ceny 5 000 Sk na cenu 20 000 Sk ročne za každý, aj započatý km2 dobývacieho  priestoru. Čiže na tomto príklade vidíme, že skutočne dôjde k zvýšeniu financií, a to jednak verejných a jednak financovanie obcí až štvornásobne. Ďakujem.
Blaha, Ľuboš, podpredseda NR SR (2024-02-08):
Beží vám čas, pán kolega.
P. Paška, predseda NR SR: (2008-11-06):
(Hlasovanie.) 126 prítomných, 116 za, 1 proti, 9 sa zdržalo. Návrh pani Vášáryovej sme schválili.
Uhrík, Milan, poslanec NR SR (2018-02-07):
Pán poslanec Číž, hovorili ste o tom, že nedávame zmysluplné návrhy a proste že máme predostrieť nejaké riešenia. Ale viete, keď my dáme nejaký návrh, tak vy veľmi dobre viete, že vaši poslanci sa vždy zdržia, proste vy to nepodporíte, nech je ten návrh akokoľvek prospešný, akokoľvek dobrý, akokoľvek úprimne myslený. Proste toto je politika, to je parlamentná matematika. A my môžme urobiť hocičo, vy to jednoducho nepodporíte. Keby sme vás aj na kolenách prosili, aj tak to nepodporíte, lebo božechráň, aby kotlebovci mali nejaký úspech. My sme tu na to, aby sme upozorňovali na negatíva. Nepotrebujeme vás chváliť, na to ste tu vy, aby ste sa chválili, ale aby sme upozorňovali na možné riziká a negatíva tohto návrhu zákona, keď sa bavíme teda o tejto konkrétnej veci. Spomínate, že zahraničných investorov potrebujeme, ale zase, kto je tu desať rokov vo vláde, kto účelovo dlhodobo buduje závislosť Slovenska na zahraničných investoroch a týmto návrhom zákona sa to ešte len prehlbuje? Jednoducho my musíme sa raz z tejto pasce začať vymotávať a začať podporovať, budovať skutočný pilier slovenského národného hospodárstva. Ja nemám nič proti zahraničným investorom. Nech sú tu, nech sú príjemným doplnkom, inovatívnym prvkom hospodárstva, ale nemôže na nich stáť celá ekonomika. Viete, tento návrh zákona je o zjednodušení zamestnávania cudzincov. To je proste fakt. A musím povedať, že pokiaľ tento návrh prejde, tak SMER a konkrétne pán Petrák, možno aj vy, pán Číž, budete navždy ikonami v tých dejepisných knižkách, ikonami ľudí, ktorí prispeli k exodusu zvyškov posledných slušných ľudí z východného Slovenska. A nakoniec tam zostanú fakt len tie deti vetra a celé to tam môžme, posledný nech zhasne. Tak to dopadne. A vy budete za to zodpovední. Na vás sa bude vždy ukazovať, za vlády Fica, za vlády Petráka, za vlády Číža sa toto stalo. Bohužiaľ, toto bude záver z tohto rokovania. Stiahnite ten návrh zákona a bude dobre.
Petro, František, poslanec NR SR (2015-11-13):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, dajte hlasovať o pozmeňujúcom návrhu pána poslanca Madeja.
Pčolinský, Peter, podpredseda NR SR (2023-03-16):
Pán premiér, môžete reagovať.
A. Belousovová, podpredsedníčka NR SR: (2009-04-22):
návrhu poslankyne Národnej rady Slovenskej republiky Lucie Žitňanskej na vydanie zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov (tlač 1049). Poprosím teraz pani poslankyňu Katarínu Tóthovú, aby dokončila svoje vystúpenie ako spravodajkyňa k tomuto návrhu zákona. Nech sa páči.
Mikloško, Jozef, poslanec NR SR (2015-02-10):
Ďakujem. Vážení, bude tu ticho alebo nebude? Ďakujem pánu Blahovi za to, že sa prihlási do ústnej rozpravy. Ja som zo zahraničnej nebol vystrnadený, ale bol som ako bývalý podpredseda vlády pre ľudské práva, prvý, rád som bol presunutý do ľudských práv a kde aj som celkom rád a som náhradník v európskom výbore. Aj zajtra máme stretnutie, keď nepríde náš člen, to je pán Fronc. Pán Kaník, ja by som to chcel trocha vysvetliť, že Slovensko nemôže byť neutrálne, na ničom mu nezáleží, ale konflikt Ukrajina s Ruskom sa musí snažiť sprostredkovať nejakým spôsobom, aby sa zmenil, a neprikláňať sa ani na jednu stranu, ani na druhú stranu. Lebo hovorím, obidve strany sú svojím spôsobom vinné. Čo sa týka Európskej únie, tiež spravila veľa chýb. Ja by som povedal, že tam je čas žiadať kompenzáciu od Európskej únie za to, čo sme my stratili v oblasti nášho hospodárstva, vývozu a tak ďalej. Toto je celkom oprávnené. V minulosti sa to takto dávalo. Čo sa týka Ameriky, tak Amerika je príliš ďaleko, ona je výborná v domáckej politike, ale v zahraničnej urobili veľa chýb. Toto bola jedna z jej chýb. Zakončím vtipom, možná to bude absolútne nemiestne, ale mi napadol, že pán prezident Bush si poplietol Slovensko a Slovinsko, a preto sme tu mali v Bratislave Bush-Putin míting. Povedal mi to jeden americký diplomat, a celkom verím, že to je tak. Takže... (Smiech v pléne.)
Jurinová, Erika, podpredsedníčka NR SR (2015-04-15):
S reakciou pani poslankyňa Žitňanská.
Pčolinský, Peter, podpredseda NR SR (2023-03-30):
Chcete reagovať, pán minister?
P. Paška, predseda NR SR: (2008-07-02):
(Hlasovanie.) 140 prítomných, 138 za, 1 sa zdržal, 1 nehlasoval. Tieto body sme schválili.
Zmajkovičová, Renáta, podpredsedníčka NR SR (2012-11-06):
Ďakujem, pán predseda. Ale tento darček nie je pre mňa. Vážený pán predseda, vážené kolegyne, kolegovia, vzhľadom na posledné udalosti ohľadom zákona o cestnej premávke rozhodla som sa stiahnuť tento návrh zákona, tlač 203. Napriek tomu si myslím a som presvedčená, že zákon o vonkajšej reklame treba riešiť a touto témou sa budem naďalej zaoberať. Ďakujem. (Potlesk.)
Danko, Andrej, podpredseda NR SR (2024-01-16):
Pán poslanec Šipoš.
Hrnčiar, Andrej, podpredseda NR SR (2016-10-27):
Takže, vážené pani poslankyne, vážení páni poslanci, pokračujeme v rokovaní deviateho dňa 10. schôdze Národnej rady Slovenskej republiky v prerušenej zlúčenej rozprave v prvom čítaní o návrhu poslancov Kotlebu, Uhríka, Schlosára a Beluského na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách, tlač 269 a o návrhu poslanca Kollára, Krajniaka, Pčolinského, Pčolinskej a Štarchoňa na vydanie zákona o lobingu, tlač 264. Navrhovatelia sú na svojom mieste, spravodajcovia takisto. Takže do rozpravy sa prihlásil navrhovateľ poslanec Milan Krajniak. Nech sa páči. (Pokračovanie v prerušenej zlúčenej rozprave o návrhu poslancov Národnej rady Slovenskej republiky Mariana Kotlebu, Milana Uhríka, Rastislava Schlosára a Martina Beluského na vydanie zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov , tlač 269 a o návrhu poslancov Národnej rady Slovenskej republiky Borisa Kollára, Milana Krajniaka, Petra Pčolinského, Adriany Pčolinskej a Petra Štarchoňa na vydanie zákona o lobingu a o zmene a doplnení niektorých zákonov , tlač 264.)
Gyimesi, György, poslanec NR SR (2021-09-24):
Pán predsedajúci, dajte, prosím, teraz hlasovať o podanom pozmeňujúcom návrhu pána poslanca Hlinku. Je to pozmeňujúci návrh ohľadom národnej implementačnej a koordinačnej autority.
Hrnčiar, Andrej, podpredseda NR SR (2018-09-13):
Ďalšiu otázku položil pán poslanec Augustín Hambálek, je v rokovacej sále, takže: „Vážený pán premiér, ktoré opatrenia pripravujete na zníženie zbytočnej byrokracie a k zefektívneniu práce štátnych úradníkov na Slovensku?“
Grendel, Gábor, podpredseda NR SR (2022-03-16):
Dobre. Kolegyne, kolegovia, budeme už teraz pokračovať seriózne hlasovaním o bode 35 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 97/1963 o medzinárodnom práve súkromnom a procesnom, tlač 838. Spoločným spravodajcom je člen ústavnoprávneho výboru pán poslanec Alojz Baránik. Prosím ho, aby uvádzal hlasovanie. (Hlasovanie o vládnom návrhu zákona, ktorým sa mení a dopĺňa zákon č. 97/1963 Zb. o medzinárodnom práve súkromnom a procesnom v znení neskorších predpisov a ktorým sa menia a dopĺňajú niektoré zákony , tlač 838.)
Glváč, Martin, podpredseda NR SR (2016-12-08):
Pán poslanec Baránik.
Jurzyca, Eugen, poslanec NR SR (2016-04-27):
Ďakujem pekne. Keď už teda všetci hlásili konflikty záujmov, tak aj ja nahlásim. Asi pred dvadsiatimi rokmi som robil na Protimonopolnom úrade a táto problematika súvisí aj s ochranou hospodárskej súťaže. Maličké riziko by mohlo spočívať v tom, že ak sa pospájajú rady a tak by mohol vzniknúť nejaký dominant, ale to riziko je extrémne nízke a je asi také ako pri obchodoch alebo rôznych reštauračných alebo kaviarenských sieťach. Jednoducho riziko je minimálne, ale pokiaľ necháme tú súčasnú právnu úpravu, tak hrozí, že kvalitné siete nevzniknú, podobne ako v obchode napríklad, čiže v tomto bode si myslím, že to je veľmi dobrý návrh. A v druhom bode by som povedal, že nehovorím, že je dokonalý, ale je takisto veľmi dobrý, a to je bod, ktorý sa týka transparentnosti. Je to určite posun dopredu. Tiež nemôžeme snívať o tom, že tento zákon zmení svet a všetko bude dokonale priehľadné. Tá druhá strana vždy nájde alebo ešte dlho bude nachádzať cesty ako sa ukryť, ale je to určite krok dopredu. A myslím si, že v oboch týchto pilieroch je ten návrh silný a dobrý. Ďakujem.
Sopko, Miroslav, poslanec NR SR (2017-02-08):
Ďakujem za slovo, pani predsedajúca. Chcem sa poďakovať pánu poslancovi Vašečkovi, že tu správne uviedol, že ide o kompromisný návrh, lebo vieme, azda tí všetci z nás, ktorí sledujú trošku aj diskusiu ohľadom nedele, vedia, že sú tu skupiny, ktoré naozaj aj aktívne sa vyjadrujú k tomu, aby naozaj bola tá nedeľa uvoľnená celá pre rodinu. Možnože by sme si mali všetci uvedomiť, ak chceme naozaj brať rodinu ako to najdôležitejšie pre našu spoločnosť, mali by sme sa na to pozerať aj z tohto pohľadu, že ideme dať rodine čas. Tento čas je veľmi dôležitou investíciou, ktorá nám môže všetkým pomôcť. Ak vnímame tento čas ako určitú kultúrnu hodnotu, ktorú môžeme rodine dať, tak by sme sa mali všetci pozrieť na tento návrh zákona ako na hodnotovú tému, ktorou môžeme všetkým v tejto krajine pomôcť. Ďakujem.